Pirkimo specialiųjų sąlygų 2 priedas „Techninė specifikacija“ 

EMOCINĖS SVEIKATOS STIPRINIMO EDUKACINIŲ DIRBTUVIŲ JAUNUOLIAMS PASLAUGOS 
TECHNINĖ SPECIFIKACIJA

	Eil. Nr.
	Pavadinimas
	Aprašymas

	1. [bookmark: _Hlk33077530]
	Pirkimo objektas
	1.1. Emocinės sveikatos stiprinimo edukacinių dirbtuvių jaunuoliams paslaugos (toliau – Paslaugos).
1.2. Paslaugos turi būti teikiamos vadovaujantis šioje techninėje specifikacijoje nustatytais reikalavimais.


	2. 
	Pirkimo tikslas
	2.1. Stiprinti mokinių emocinį intelektą, savimonę ir psichologinį atsparumą, suteikiant jiems praktinių įgūdžių spręsti konfliktus, kurti sveikus santykius (su bendraamžiais, tėvais ir mokytojais) bei sąmoningai valdyti technologijų naudojimą kasdienybėje.


	3. 
	Tikslinė grupė
	3.1. Mokiniai  (5 – 12 kl.) (toliau – Dalyviai).

	4. 
	Paslaugų apimtis
	4.1. Preliminarus perkamų Paslaugų kiekis visos Pirkimo sutarties vykdymo metu – 349 dirbtuvės. Nurodytas preliminarus dirbtuvių skaičius gali kisti (didėti / mažėti) atsižvelgiant į faktinį poreikį. Paslaugų teikimo terminu Paslaugų bus perkama už ne didesnę kaip 186 056,20 EUR įskaitant visus mokesčius sumą.
4.2. Vilniaus miesto savivaldybės visuomenės sveikatos biuras (toliau –  Pirkėjas) neįsipareigoja išpirkti viso nurodyto preliminaraus dirbtuvių skaičiaus. 
4.3. Vienų dirbtuvių trukmė – 3 akademinės valandos. Nurodyta dirbtuvių trukmė išdėstoma per tris iš eilės einančias pamokas pagal mokyklos pamokų tvarkaraštį.


	5. 
	Preliminarus dalyvių skaičius
	5.1. Vienose dirbtuvėse turi dalyvauti ne mažiau kaip 15 (penkiolika) ir ne daugiau kaip 30 (trisdešimt) Dalyvių. Tiekėjas privalo užtikrinti galimybę vienose dirbtuvėse dalyvauti ne mažiau kaip 30 (trisdešimčiai) Dalyvių. 
5.2. Per sutarties įgyvendinimo laikotarpį minimalus dirbtuvių Dalyvių skaičius -ne mažiau kaip 5235 mokiniai. 


	6. 
	Reikalavimai užsiėmimus vedantiems specialistams
	6.1. Specialistai turi patys atvykti į Vilniaus miesto mokyklas ar kitą Pirkėjo ir Tiekėjo suderintą vietą Vilniaus mieste, kurioje bus vedamos dirbtuvės.
6.2. Specialistai privalo turėti galimybę prisiderinti prie mokykloms tinkamo laiko dirbtuvių organizavimui.
6.3. Dirbtuves turi vesti specialistai, atitinkantys pirkimo sąlygose keliamus kvalifikacinius reikalavimus. Tiekėjas turi užtikrinti, kad specialistai atitiks kvalifikacijos reikalavimus visą pirkimo sutarties galiojimo laikotarpį.


	7. 
	Paslaugas teikiančių specialistų skaičius
	7.1. Tiekėjas turi užtikrinti, kad vienu metu skirtingose mokyklose paslaugas galėtų teikti ne mažiau kaip du lektoriai, galintys vesti dirbtuves mokyklų pasirinktomis temomis ir per nustatytą terminą įgyvendinti numatytą dirbtuvių kiekį.

	8.
	Paslaugų vykdymo būdas ir vietos
	8.1. Numatoma, kad dirbtuvės vyks kontaktiniu būdu.
8.2. Pirkėjas, bendradarbiaudamas su mokyklomis, suteikia Tiekėjui patalpas, kuriose vyks dirbtuvės Vilniaus mieste.

	9.
	-Paslaugų turinys ir organizavimas
	9.1. Tiekėjas  turi teikti dirbtuves šiomis temomis:
9.1.1.           Emocinė sveikata ir savimonė: Psichinės sveikatos stiprinimas; Emocinių sunkumų atpažinimas ir valdymas; Miegas kaip pagrindas jaunų žmonių emocinei ir kognityvinei sveikatai; Šiuolaikinių technologijų įtaka jaunuolių sveikatai.
9.1.2.    Santykių kūrimas ir stiprinimas: Tėvų ir vaikų dialogo stiprinimas; Suaugusiųjų ir mokinių ryšio stiprinimas; Konfliktų sprendimas dialogo būdu; Empatiškas bendravimas kasdienėse situacijose; Patyčių prevencija ir reagavimas į jas (emocinis, verbalinis, skaitmeninis smurtas); Jausmų ir poreikių atpažinimas tarpusavio santykiuose.
9.1.3     Asmeninis atsparumas ir ribos: Psichologinis atsparumas neigiamai įtakai; Streso ir įtampos mažinimo praktikos; Skaitmeninis balansas; Mokymosi nerimo valdymas; Sveikų ribų atpažinimas ir formavimas.
9.2. Dirbtuvių turinys turi apimti tiek teorines žinias, tiek praktines užduotis (pvz., situacijų analizę, diskusijas, simuliacijas ar grupinius darbus), interaktyviai įtraukiant mokymų dalyvius.
9.3. Dirbtuvių temų skaičiaus ir turinio derinimas:
9.3.1. Tiekėjas turi pasiūlyti ne mažiau kaip 3 (tris) skirtingas dirbtuvių temas, apimančias kiekvieną techninės specifikacijos 9.1.1.-9.1.3. punktuose nurodytą tematiką.  
9.3.2. Tiekėjas įsipareigoja ne vėliau kaip per 20 (dvidešimt) darbo dienų nuo sutarties įsigaliojimo dienos parengti ir pateikti Pirkėjui suderinti siūlomų dirbtuvių temų sąrašą kartu su dirbtuvių metodologija.
9.3.3. Pirkėjas, gavęs sąrašą, per 5 (penkias) darbo dienas jį įvertina ir suderina arba pateikia pastabas. Tiekėjas privalo pataisyti sąrašą pagal pastabas per 5 (penkias) darbo dienas nuo pastabų gavimo.
9.3.4. Jei per 5 (penkias) darbo dienas Pirkėjas nepateikia pastabų, laikoma, kad dirbtuvių turinys ir metodika yra suderintos.
9.4. Dirbtuvės Dalyviams turi būti vedamos kontaktiniu būdu darbo dienomis nuo 8 val. iki 17 val. Dirbtuvės nevedamos mokinių atostogų metu.
9.5. Tiekėjas kas mėnesį turi parengti dirbtuvių vykdymo grafiką (nurodydamas datą, laiką, vietą ir tikslinę grupę) bei pateikti jį Pirkėjui suderinti ir patvirtinti, likus ne mažiau kaip 10 (dešimt) darbo dienų iki pirmųjų to mėnesio dirbtuvių vykdymo pradžios.
9.6. Atsiradus poreikiui pakeisti dirbtuvių grafiką, Tiekėjas turi raštu informuoti Pirkėją ne vėliau kaip likus 2 (dviem) darbo dienoms iki dirbtuvių vykdymo pagal grafiką datos ir pateikti jį Pirkėjui suderinti bei patvirtinti su atnaujinta informacija. Pirkėjas savo iniciatyva bet kuriuo metu gali kreiptis į Tiekėją dėl paslaugų teikimo grafiko pakeitimo.
9.7. Tiekėjas privalo nedelsiant informuoti Pirkėją  apie bet kokius kilusius nesklandumus dėl Paslaugų teikimo.

	10.
	Tiekėjo įsipareigojimai	 
	10.1.  Tiekėjas turi užtikrinti, kad visi dirbtuves vedantys specialistai dirbtų pagal iš anksto su Pirkėju raštu suderintą dirbtuvių turinį ir metodiką. 
10.2. Tiekėjas įsipareigoja pradėti vesti dirbtuves per 3 (tris) mėnesius nuo Pirkimo sutarties įsigaliojimo dienos. 
10.3. Tiekėjas įsipareigoja vykdyti su Projekto dalyvių administravimu susijusias procedūras pagal Tarpinstitucinės darbo grupės, sudarytos Lietuvos Respublikos finansų ministro 2021 m. birželio 11 d. įsakymu Nr. 1K-219, 2026 m. kovo 17 d. posėdžio protokolu Nr. 36 patvirtintos Projektų dalyvių informacijos administravimo instrukcijos 3.1 dalyje pateiktą „Dalyvio apklausos anketos pildymo instrukciją“, įskaitant visas jos galiojančias bei būsimas redakcijas. Paslaugų teikėjas atsakingas už tai, kad kiekvienas Projekto dalyvis būtų supažindintas kaip teisingai užpildyti dalyvio apklausos anketą, dalyvių sąrašą bei paslaugų kokybės vertinimo anketą. Tiekėjas yra atsakingas šiuos dokumentus pateikti mokykloms, organizuoti jų spausdinimą, pildymą, surinkimą ir pristatymą į Vilniaus miesto savivaldybės visuomenės sveikatos biurą per 5 (penkias) darbo dienas nuo mokymų įvykdymo.
10.4. Pirkėjui išreiškus poreikį Tiekėjui vesti dirbtuves anglų kalba, Tiekėjas privalo užtikrinti šios sąlygos įvykdymą kartu užtikrindamas ir atitinkamo specialisto anglų kalbos žinių lygį, reikalingą užsiėmimams vesti.
10.5. Tiekėjas pasirūpina visomis mokymams reikalingomis priemonėmis.
10.6. Pirkėjas turi teisę motyvuotu raštu pareikalauti pakeisti dirbtuves vedantį specialistą, jeigu nustatoma, kad jo teikiamų paslaugų kokybė neatitinka Pirkimo sutarties ar techninės specifikacijos reikalavimų.
10.7. Specialisto paslaugų kokybės trūkumais laikoma bent viena iš šių aplinkybių:
10.7.1. po specialisto vestų dirbtuvių gauti pasikartojantys pagrįsti neigiami dalyvių, mokyklų atstovų ar Pirkėjo atsiliepimai dėl dirbtuvių turinio, metodikos, bendravimo kultūros ar kompetencijos;
10.7.2. specialistas nesugeba užtikrinti dirbtuvių turinio atitikties techninės specifikacijos reikalavimams;
10.7.3. specialistas negeba tinkamai valdyti dirbtuvių proceso ar dirbti su tiksline grupe;
10.7.4. po dirbtuvių atliktų kokybės vertinimų rezultatai yra reikšmingai prastesni už Pirkėjo nustatytą minimalų priimtiną kokybės lygį. Pagal Paslaugos kokybės vertinimo anketą, nurodytą 10.3 punkte, vertinimų vidurkis turi būti ne prasčiau nei 4 balai;
10.7.5. specialistas pažeidžia profesinės etikos, vaikų saugos ar kitus su paslaugų teikimu susijusius reikalavimus.
10.8 Tiekėjas privalo per 10 darbo dienų nuo Pirkėjo raštiško reikalavimo gavimo pasiūlyti kitą specialistą, kuris atitiktų visus pirkimo dokumentuose nustatytus kvalifikacijos reikalavimus. Specialisto pakeitimas negali lemti paslaugų kokybės sumažėjimo ar sutarties vykdymo sutrikimų. Specialistas, kurio patirtis buvo vertinama skiriant ekonominio naudingumo balus, gali būti keičiamas tik specialistu, kurio patirtis yra ne žemesnė nei keičiamo specialisto. Specialistų keitimo tvarka yra nurodyta Sutarties bendrųjų sąlygų 3 skyriuje.

	11.
	Pirkėjo  įsipareigojimai
	11.1. Pirkėjas atsakingas už Paslaugų viešinimą.

	12.
	Kitos sąlygos
	12.1. Visos su Paslaugų teikimu susijusios išlaidos turi būti įtraukiamos į Paslaugų kainą.
12.2. Pirkimas laikomas žaliuoju, pagal Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunktį: „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos)“.

